IL-GRAN MASTRU ANT. U L-ISTEMMA TIEGĦU Sa mill-ewwel żmien tal-ħakma tiegħu, il-Gran Mastru Portugiż Antonio Manoel de Vilhena (19 ta' Ġunju 1722 —10 ta' Diċembru 1736) wera x-xewqa li jiżviluppa belt residenzjali fuq il-wesgħa ta' art fejn aktar qabel, dan it-territorju ġie protett u mdawwar bi swar għoljin fuq pjanta ta' l-Inġinier Arkitett Pietro Paolo Floriani minn Macerata, l-Italja. Il-Gran Mastru de Vilhena ħallas biex jinbnew ghoxrin blokk fil-: Floriana sabiex jilqgħu fihom l- ewwel familji residenti f'din il- belt li aktar tard baqgħet maghrufa bħala 'Borgo Vilhena'. Ma setax jonqos li l-Gran Mastru ma jhallix il-marka viżibbli tieghu fuq bosta binjiet u kum- plessi permess ta' l-istemma tieghu biex din tibqa' tifkira u monument haj tal-kontribuzzjoni tieghu lejn dik il-belt. Fost l- interventi fil-Floriana, dan il- Gran Mastru halla l-Ospizio jew ahjar kumpless ghax-xjuħ u xebbiet (wara d-Depot tal- Pulizija), Casa d'Industria (il- Headquarters tal-Pulizija), l- Imħażen tal-Qamħ (fuq ix- xaqliba ta' wara s-Sur), il-Kalkara tal-Ġir (biswit it-Telgħa tal- Kurċifiss) u bini ieħor li ġie distrutt maż-żminijiet. Fuq dawn il-binjiet kollha f'post prominenti kont u għadek issib l-istemma tal-Gran Mastru minquxa fil-ġebla Maltija. Minn riċerka li għamilt ftit ilu johroġ fatt interessanti li jtfa' dawl fuq l-oriġini tal-istemma tal- Gran Mastru de Vilhena li kienet kemmxejn differenti minn dik li nafu llum. Bħala bażi tar-riċerka, ħadt l- iżvilupp li seħħ fl-Istorja tal- muniti jew aħjar in-numiżmatika ta' Malta. Għamilt stħarriġ dwar l-elementi li ġew riprodotti fuq il- muniti li ġew maħduma fi żmien il-ħakma tal-Gran Mastru de Vilhena, u nnutajt li fl-ewwel snin tal-ħakma ta' de Vilhena, jiġifieri bejn l-1722-24, inħarġu fiċ-ċirkolazzjoni muniti ta' diversi denominazzjonijiet li kienu juru fost oħrajn l-arma jew l-istemma tal-Gran Mastru maqsuma f'erba' partijiet; f'dawk djagonali fix-xellug fuq u fil- lemin isfel, l-arma ta' l-Ordni, filwaqtli fiż-żewġ partijiet l-oħra jidher iljun rampanti f'kull sezzjoni. (Ara Nru 2 faċċata) Dawn l-elementi fil-muniti ta' dan iż-żmien jidhru li qajmu konflitt li jmur lura għaż- żmien meta l-Gran Mas- tru De da Cassiere (1572- 1581) kien jaħkem ġżirit- na u koinċidentalment kellu l-istess elementi identiċi f'kollox għal dawk tal-istemma tal- Gran Mastru de Vilhena Naturalment minħabba din il-koinċidenza l-Gran Mastru de Vilhena ħtieġ- lu jimmodifika l- istemma tiegħu biex ikollu d-distintiv partikolari tiegħu. Jidher li dan il-fatt wassal biex fuq il-muniti li ħarġu wara l-1725, flok l-iljun fuq in-naħa t'isfel fix-xellug, ġie introdott element ġdid li jikkonsisti f'ġewnaħ bi driegħ iżomm sejf. Permezz ta' din il- modifikazzjoni, il-Gran Mastru de Vilhena inkorpora l-element prin- ċipali fl-arma araldika tal-kunjom t'ommu (Manoel). Jidher għalhekk li din l-istemma ġiet stabbilita u rikonoxxuta bħala l- istemma uffiċjali tal-Gran Mastru kif nafuha llum, hekk li din insibuha fuq diversi bini storiku, monumenti kif ukoll oġġetti oħra ta' l-artillerija ta' żmienu. Fuq dokumenti antiki nsibu li l-arma tal-Floriana kienet riprodotta b'iljun uniku jiddomina l-arma u b'lewn aħmar, fuq sfond abjad. L-ipotesi li wieħed jista' jagħmel għar-rigward ta' din l-arma hi, li jekk min ħoloq l-arma oriġinali bejn l-1722 u l-1724, meta kienet teżisti biss l-arma oriġinali b'żewġ iljuni, hu loġiku biżżejjed li wieħed jasal għall-konklużjoni li din l-arma qatt ma setgħet tinkorpora element addizzjonali ħlief l-iljun.